CELEX: 32018D1668
Language: lv
Date: 2018-11-06 00:00:00
Title: Komisijas Īstenošanas lēmums (ES) 2018/1668 (2018. gada 6. novembris), ar ko groza I pielikumu Lēmumam 2006/766/EK attiecībā uz ierakstu par Amerikas Savienotajām Valstīm to trešo valstu un teritoriju sarakstā, no kurām ir atļauts importēt dzīvas, saldētas vai apstrādātas gliemenes, adatādaiņus, tunikātus un jūras gliemežus, kas paredzēti lietošanai pārtikā (izziņots ar dokumenta numuru C(2018) 7207) (Dokuments attiecas uz EEZ.)

8.11.2018   
               
               
                  LV
               
               
                  Eiropas Savienības Oficiālais Vēstnesis
               
               
                  L 278/26
               
            
         KOMISIJAS ĪSTENOŠANAS LĒMUMS (ES) 2018/1668
         (2018. gada 6. novembris),
         ar ko groza I pielikumu Lēmumam 2006/766/EK attiecībā uz ierakstu par Amerikas Savienotajām Valstīm to trešo valstu un teritoriju sarakstā, no kurām ir atļauts importēt dzīvas, saldētas vai apstrādātas gliemenes, adatādaiņus, tunikātus un jūras gliemežus, kas paredzēti lietošanai pārtikā
         
            
               (izziņots ar dokumenta numuru C(2018) 7207)
            
         
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes 2004. gada 29. aprīļa Regulu (EK) Nr. 854/2004, ar ko paredz īpašus noteikumus par lietošanai pārtikā paredzētu dzīvnieku izcelsmes produktu oficiālās kontroles organizēšanu (1), un jo īpaši tās 11. panta 1. punktu,
         tā kā:
         
                     (1)
                  
                  
                     Regula (EK) Nr. 854/2004 paredz importēt dzīvnieku izcelsmes produktus tikai no tām trešām valstīm vai trešo valstu daļām, kuras iekļautas sarakstā, kas sagatavots saskaņā ar minēto regulu.
                  
               
                     (2)
                  
                  
                     Regula (EK) Nr. 854/2004 paredz arī, ka, sastādot un aktualizējot šādus sarakstus, jāņem vērā Savienības veiktās kontroles rezultātus trešās valstīs. Eiropas Parlamenta un Padomes Regula (EK) Nr. 882/2004 (2) paredz, ka šādos sarakstos trešās valstis iekļauj tikai tad, ja to kompetentās iestādes sniedz atbilstošas garantijas par atbilstību vai līdzvērtību Savienības barības un pārtikas tiesību aktiem un dzīvnieku veselības noteikumiem.
                  
               
                     (3)
                  
                  
                     Komisijas Lēmumā 2006/766/EK (3) ir ietverts to trešo valstu un teritoriju saraksts, kuras atbilst Regulā (EK) Nr. 854/2004 minētajiem kritērijiem un tādējādi var garantēt, ka Lēmumā 2006/766/EK minētie produkti atbilst sanitārajiem nosacījumiem, kas iekļauti Savienības tiesību aktos patērētāju veselības aizsardzības jomā, un tos var eksportēt uz Savienību. Proti, minētā lēmuma I pielikumā ir to trešo valstu saraksts, no kurām ir atļauts ievest lietošanai pārtikā paredzētas gliemenes, adatādaiņus, tunikātus un jūras gliemežus. Minētajā sarakstā ir norādīti arī ierobežojumi šādam importam no dažām trešām valstīm.
                  
               
                     (4)
                  
                  
                     Amerikas Savienotajās Valstīs jaunākās Savienības veiktās kontroles, kuru mērķis bija novērtēt šajā valstī pastāvošo kontroles sistēmu, ar ko reglamentē eksportam uz Savienību paredzētu gliemeņu ražošanu, notika 2015. gadā. Minētās kontroles kopā ar Amerikas Savienoto Valstu kompetento iestāžu sniegtajām garantijām norāda, ka gliemeņu ražošanas nosacījumi, kas piemērojami Masačūsetsas un Vašingtonas štatā, sniedz garantijas, kas ir līdzvērtīgas attiecīgajos Savienības tiesību aktos noteiktajām garantijām. Tādēļ būtu jāatļauj gliemeņu, tunikātu, adatādaiņu, un jūras gliemežu imports no Masačūsetsas un Vašingtonas štata, ASV. Komisija sabiedrības veselības sertifikātā noteiks īpašus šo produktu eksportēšanas nosacījumus.
                  
               
                     (5)
                  
                  
                     Tāpēc Lēmums 2006/766/EK būtu attiecīgi jāgroza.
                  
               
                     (6)
                  
                  
                     Šajā lēmumā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,
                  
               IR PIEŅĒMUSI ŠO LĒMUMU.
         
            1. pants
            Lēmuma 2006/766/EK I pielikumā ierakstu par Amerikas Savienotajām Valstīm aizstāj ar šādu:
            
               
                           “ASV
                        
                        
                           Amerikas Savienotās Valstis
                        
                        
                           Masačūsetsas un Vašingtonas štats”
                        
                     
         
         
            2. pants
            Šis lēmums ir adresēts dalībvalstīm.
         
         
            Briselē, 2018. gada 6. novembrī
            
               
                  Komisijas vārdā –
               
               
                  Komisijas loceklis
               
               Vytenis ANDRIUKAITIS
            
         
         
            (1)  OV L 139, 30.4.2004., 206. lpp.
         
         
            (2)  Eiropas Parlamenta un Padomes 2004. gada 29. aprīļa Regula (EK) Nr. 882/2004 par oficiālo kontroli, ko veic, lai nodrošinātu atbilstības pārbaudi saistībā ar dzīvnieku barības un pārtikas aprites tiesību aktiem un dzīvnieku veselības un dzīvnieku labturības noteikumiem (OV L 165, 30.4.2004., 1. lpp.).
         
            (3)  Komisijas 2006. gada 6. novembra Lēmums 2006/766/EK, ar ko izveido to trešo valstu un teritoriju sarakstus, no kurām ir atļauts ievest gliemenes, adatādaiņus, tunikātus, jūras gliemežus un zvejniecības produktus (OV L 320, 18.11.2006., 53. lpp.).